
Ehitusloa väljastamine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Haigla tn 4, Haigla tänav, Haigla tn 1, Haigla tn 6, M. Maslovi tänav, Kooli põik 5 kanalisatsioonitorustiku K1291 ehitamiseks ehitusloa väljastamise taotlus koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojekti kohaselt Haigla tn 1 kanalisatsioonitorustik on kavandatud kinnistul asuva haiglahoone alla. Haiglahoone omanik kooskõlastas kanalisatsioonitorustiku projekti järgmiste tingimustega  

· Haigla tn 1 hoone all kollektori rajamise tööde projektis tuleb esitada tööde tegemise graafiku koos seadmete töö kestusega haigla territooriumil ja kooskõlastada graafik SAga Narva Haigla.
· Vähemalt kuu aega enne vibratsiooni ja pinge kõikumist eeldavate tööde algust hoiatada ette SAd Narva Haigla.
· Vibratsiooniga seotud töid alustada pärast kella 14.00, eelnevalt kooskõlastades tööd kirurgiakliiniku juhatajaga.
· Tööde tegemisel näha ette asutuse katkestuseta tegevus.
· Pärast tööde lõpetamist SA Narva Haigla territooriumil taastada roheline tsoon, asfalt- ja plaatkate. 

2.    ÕIGUSLIKUD ALUSED

2.1. Ehitusseaduse §i 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §i 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Väljastada ehitusluba Haigla tn 4, Haigla tänav, Haigla tn 1, Haigla tn 6, M. Maslovi tänav, Kooli põik 5 kanalisatsioonitorustiku K1291 ehitamiseks. 

3.2. Kohustada kanalisatsioonitorustiku K1291 omanikku enne ehitustööde alustamist täita kõik punktis 1 loetletud Haigla tn1 kinnistu omaniku nõudmised. 
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

Tarmo Tammiste
 linnapea                                                                                                    Ants Liimets
 




          linnasekretär
